rejauldu/bengali-wikipedia huggingface dataset:
আক্ষরিকভাবে ঠেকা শব্দের অর্থ হলো ঠেস দেওয়া, স্পর্শ করা ইত্যাদি। কিন্তু সঙ্গীত শাস্ত্রে ঠেকা হলো ভারতীয় শাস্ত্রীয় সংগীতের একটি বিশেষ উপাদান, যা বাড়ি মেরে বাজানো হয় এমন বাদ্যযন্ত্রের ছন্দ, মাত্রা ও তালের সাথে সম্পর্কযুক্ত।   বাড়ি মেরে বাজানো হয় এমন বাদ্যযন্ত্রে (যেমন: তবলা) একটি তালকে কীভাবে বাজানো হবে তারই বহিঃপ্রকাশ হলো ঠেকা। এই কারণে, তালের বাণীই হলো ঠেকা। সুতরাং একটি তালের ঠেকায় সেই তালেরই সমস্ত বৈশিষ্ট্য থাকবে। ঠেকার মাধ্যমে তালের সময়-চক্র বজায় রাখা হয়। যেমন: দাদরা তালের ঠেকা হলো ৬ মাত্রা বিশিষ্ট - ধা ধি না / না তি না।  তথ্যসূত্র  বিষয়শ্রেণী:তাল (সঙ্গীত) বিষয়শ্রেণী:ভারতীয় শাস্ত্রীয় সঙ্গীত
ডা: শওকত আলী ভূঁইয়া বাংলাদেশের টাঙ্গাইল জেলার রাজনীতিবিদ ও টাঙ্গাইল-৩ আসনের সাবেক সংসদ সদস্য।   প্রাথমিক জীবন  শওকত আলী ভূঁইয়া টাঙ্গাইল জেলার ঘাটাইল উপজেলায় জন্মগ্রহণ করেন।   রাজনৈতিক জীবন  শওকত আলী ভূঁইয়া ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে টাঙ্গাইল-৩ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:টাঙ্গাইল জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:জীবিত ব্যক্তি
{{ infobox | bodyclass   = vevent | abovestyle  = background-color:  | above       =  | aboveclass  = summary | subheader   =   | subheaderstyle = font-size: 115%; font-weight: bold | headerstyle = background-color:  | image       = {{#if:||                  {{#if:|                    {{#if:|                      [[File:{{#if:|{{#ifexpr:250>=||250}}x325px|250x325px}}alt=]]|                                          }}|                    E                   }}                }}  | caption     =   | header1     =   | data2       =   | data3       =   | data6       =   | data8       =   | header9     =   | label10     = লেখক | data10      =  | label11     = পরিচালক | data11      =  | label12     = স্ক্রিপ্ট সম্পাদক | data12      =  | label13     = উৎপাদক | data13      =  | label14     = নির্বাহী প্রযোজক | data14      =   | label15     = আনুষঙ্গিক সঙ্গীত সুরকার | data15      =  | label16     = উৎপাদন কোড | data16      =  | label17     =  | data17      =  | label18     = দৈর্ঘ্য | data18      =  | label19     = স্থাপন | data19      =  | label20     = পর্ব অনুপস্থিত | data20      =  | label21     =  | data21      =  | label22     = শেষ তারিখ | data22      =  | header23    =  | data24      =  }}
হেনরি মার্সল্যান্ড (১৭৯৮ - ২৬ নভেম্বর ১৮৬৪) একজন ব্রিটিশ র্যাডিক্যাল রাজনীতিবিদ ছিলেন।  মার্সল্যান্ড ১৮৩৫ সালের সাধারণ নির্বাচনে স্টকপোর্টের জন্য র্যাডিকাল সংসদ সদস্য নির্বাচিত হন এবং ১৮৪৭ সাল পর্যন্ত এই আসনটি ধরে রেখেছিলেন যখন তিনি পুনরায় নির্বাচন চাননি।   তথ্যসূত্র   বিষয়শ্রেণী:১৮৬৪-এ মৃত্যু বিষয়শ্রেণী:১৭৯৮-এ জন্ম বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:স্টকপোর্টের যুক্তরাজ্যের সংসদ সদস্য
নিগুয়ারী ইউনিয়ন বাংলাদেশের ময়মনসিংহ জেলার গফরগাঁও উপজেলার অন্তর্গত একটি ইউনিয়ন।   অবস্থান ও সীমানা  দক্ষিণে গাজীপুরের শ্রীপুর,   প্রশাসনিক এলাকা    আয়তন ও জনসংখ্যা  ৬ বর্গ কিলোমিটার, জনসংখ্যা ৩৫ হাজার   শিক্ষা  শিক্ষার হার : শিক্ষার হার বর্তমান ৭৫%  শিক্ষা প্রতিষ্ঠান  সাইদুর রহমান মেমোরিয়াল উচ্চ বিদ্যালয়  ছোট বারইহাটি সরকারী প্রাথমিক বিদ্যালয়  ক্যাপ্টেন (অবঃ) গিয়াসউদ্দিন আহমেদ কলেজ   দর্শনীয় স্থান   রাইলান নদী,   শাহ রজব আলী মাজার শরীফ,নিগুয়ারী পশ্চিম খান পাড়া,  সুতারচাপুর পুরাতন বাজার কাচ মসজিদ,  সুতারচাপুর সুতিয়া সেতু,  সাইদুর রহমান মেমোরিয়াল স্কুল মাঠ ক্যাপ্টেন কলেজ  হযরত আমির উদ্দিন পাগলার রওজা,   উল্লেখযোগ্য ব্যক্তিত্ব  শেখ রিয়াজউদ্দিন বাদশা আবদুল আউয়াল খান(সাবেক চেয়ারম্যান) গিয়াস উদ্দিন আহমেদ: সাবেক সংসদ সদস্য।   জনপ্রতিনিধি   প্রাক্তন চেয়ারম্যানগণের তালিকা'''  ০১ আবদুল আউয়াল খান (৪বারের    চেয়ারম্যান) ০২ মফিজুল হক (২বার) ০৩ শাহাবুদ্দিন খান (৩বার) ০৪ তাজউদ্দিন মৃধা (বর্তমান)   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গফরগাঁও উপজেলার ইউনিয়ন
সুনীতা দুগগাল হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি সিরসা লোকসভা কেন্দ্রের লোকসভা সদস্য হিসেবে নির্বাচিত হন। তিনি সপ্তদশ লোকসভায় হরিয়ানার একমাত্র নারী হিসেবে নির্বাচিত হয়েছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:রাজনীতিতে ভারতীয় নারী বিষয়শ্রেণী:সপ্তদশ লোকসভার সদস্য বিষয়শ্রেণী:হরিয়ানার লোকসভা সদস্য বিষয়শ্রেণী:হরিয়ানার ভারতীয় জনতা পার্টির রাজনীতিবিদ বিষয়শ্রেণী:১৯৬৮-এ জন্ম বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:হরিয়ানার রাজনীতিতে নারী
জ্যাকলিন মারিয়া আগুইলেরা মার্কানো (জন্ম ১৭ নভেম্বর ১৯৭৬ ভ্যালেন্সিয়া, কারাবোবোতে) একজন ভেনেজুয়েলীয় মডেল এবং সৌন্দর্যের রানী, যিনি মিস ওয়ার্ল্ড ১৯৯৫ এর মুকুট পেয়েছিলেন তিনি ভেনেজুয়েলার পঞ্চম মহিলা যিনি মিস ওয়ার্ল্ড মুকুট অর্জন করেছিলেন।    তথ্যসূত্র    বহিঃসংযোগ    মিস ভেনিজুয়েলা  বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভেনেজুয়েলীয় সুন্দরী প্রতিযোগিতা বিজয়ী বিষয়শ্রেণী:মিস ওয়ার্ল্ড বিজয়ী বিষয়শ্রেণী:মিস ভেনিজুয়েলা ওয়ার্ল্ড বিজয়ী
তৌহিদুল ইসলাম (জন্ম: ১৭ নভেম্বর ১৯৯২) একজন বাংলাদেশী প্রথম শ্রেণির ক্রিকেটার যিনি বরিশাল বিভাগের হয়ে খেলেন।    আরো দেখুন    ভিক্টোরিয়া স্পোর্টিং ক্লাব  অগ্রণী ব্যাংক ক্রিকেট ক্লাব  মোহামেডান স্পোর্টিং ক্লাব ক্রিকেট দল   তথ্যসূত্র    বহিঃসংযোগ      বিষয়শ্রেণী:বরিশাল বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:ঝালকাঠি জেলার ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বরিশাল বিভাগ থেকে আগত ক্রিকেটার
চ্যানেল আই বাংলাদেশের একটি উপগ্রহ-ভিত্তিক ও বাংলা ভাষায় সম্প্রচারিত টেলিভিশন চ্যানেল। এটি ইমপ্রেস গ্রুপের অধীনে কার্যরত। ঢাকার তেজগাঁও এলাকাতে টিভি চ্যানেলটির প্রধান কার্যালয় অবস্থিত। ১৯৯৯ সালের ১ অক্টোবর তারিখে সম্প্রচার শুরু করে।  ইতিহাস ইমপ্রেস গ্রুপ ফরিদুর রেজা সাগরের অধীনে ১৯৮০-এর দশকের গোড়ার দিকে টেক্সটাইল উত্পাদনের বাইরে টেলিভিশনে আসার দিকে কাজ করা শুরু করে। টেলিভিশনে আসার প্রাথমিক পদক্ষেপ হিসেবে গ্রুপটি ইমপ্রেস টেলিফিল্ম স্থাপন করে, যা পরে বিটিভির জন্য ছোট ছোট ধারাবাহিক এবং এক খণ্ডের অনুষ্ঠান তৈরি করা শুরু করে।  চ্যানেল আই ১৯৯৯ সালের ১ অক্টোবর চালু হয়। সে সময় চ্যানেলটি দিনে ১২ ঘণ্টা প্রাক-রেকর্ড করা প্রোগ্রাম সম্প্রচার করত। দুই বছর পর চ্যানেলটি প্রতিদিন ২৪ ঘণ্টা সম্প্রচার করা শুরু করে। এটি বর্তমানে প্যানআম ব্যবহার করে স্যাটেলাইট সম্প্রচার করে যা এশিয়া এবং অস্ট্রেলিয়ার বেশিরভাগ অংশ কভার করে।  রেডিও ভূমি হল চ্যানলেটির সহযোগী এফএম রেডিও। চ্যানেল আইয়ের এইচডি সংস্করণ সেপ্টেম্বর ২০১৭ সালে চালু হয়।    অনুষ্ঠান   ক্ষুদে গানরাজ  সেরা কণ্ঠ  ইস্পাহানি মির্জাপুর বাংলাবিদ  তৃতীয় মাত্রা  হৃদয়ে মাটি ও মানুষ   কাফেলা   বিবিসি বাংলাদেশ সংলাপ  গান দিয়ে শুরু  তারকা কথন    ধারাবাহিক নাটক   লুকানো ভালোবাসা  নিকিতা   ঐক্য-চ্যানেল আই মিউজিক অ্যাওয়ার্ডস  বাংলাদেশে সুস্থ সঙ্গীতের বিকাশের লক্ষ্য নিয়ে ও সংগীতের বিভিন্ন ক্যাটাগরিতে বিশেষ অবদানের সম্মাননা জানাতে ২০০৪ সালে শুরু হয় বার্ষিক পুরস্কারের অনুষ্ঠান সিটিসেল-চ্যানেল আই মিউজিক অ্যাওয়ার্ডস। পরবর্তীতে ২০১৯ সালে ১৫তম আসরে প্রধান পৃষ্ঠপোষক ঐক্য ফাউন্ডেশন কে সাথে নিয়ে এই অনুষ্ঠান ঐক্য-চ্যানেল আই মিউজিক অ্যাওয়ার্ডস নামে শুরু হয় নতুন করে ।  সঙ্গীত নিয়ে দক্ষিণ-পূর্ব এশিয়ার সবচাইতে বড় আয়োজন এটি। ২০১০ সাল থেকে পুরস্কারের অনুষ্ঠানটি সরাসরি চ্যানেল আই-এ সম্প্রচার করা শুরু করে। ঐক্য-চ্যানেল আই মিউজিক অ্যাওয়ার্ডস এ বছর অনুযায়ী পুরস্কার প্রাপ্তির তালিকা।    আইস্ক্রিন  আইস্ক্রিন চ্যানেল আইয়ের অনলাইন সাবস্ক্রিপশন সেবা।   আরও দেখুন   বাংলাদেশ টেলিভিশন স্টেশন তালিকা   তথ্যসূত্র    বহিঃসংযোগ   চ্যানেল আইয়ের ওয়েবসাইট  বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:বাংলাদেশের কোম্পানি বিষয়শ্রেণী:ঢাকার গণমাধ্যম বিষয়শ্রেণী:১৯৯৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:১৯৯৯-এ বাংলাদেশে প্রতিষ্ঠিত বিষয়শ্রেণী:চ্যানেল আই বিষয়শ্রেণী:যুক্তরাজ্যে সম্প্রচারিত বিদেশী টেলিভিশন চ্যানেল
thumb|একটি ত্রিমাত্রিক কার্তেসীয় স্থানাঙ্ক পদ্ধতি স্থান, পদার্থবিজ্ঞানের ভাষায়, হলো অসীম ও ত্রিমাত্রিক বিস্তৃতি যেখানে বস্তু ও ঘটনা অবস্থান করে এবং যার আপেক্ষিক অবস্থান ও দিক আছে।Space, এনসাইক্লোপিডিয়া ব্রিটানিকা, অনলাইন সংস্করণ। গাঠনিক দিক থেকে স্থানকে ত্রিমাত্রিক বিবেচনা করা হয়, যদিও আধুনিক পদার্থবিদগণ একে চতুর্মাত্রিক বলে বিবেচনা করেন যেখানে সময়ও এর একটি মাত্রা এবং একত্রে স্থান-কাল বলা হয়ে থাকে। মহাবিশ্বের গঠনের আলোচনায় স্থানের ধারণা অত্যন্ত গুরুত্বপূর্ণ। যদিও এটি কি জগতের একটি অংশ নাকি শুধুমাত্র জগতের সঙ্গে এর সম্পর্ক রয়েছে তা নিয়ে দার্শনিকদের মধ্যে বিতর্ক রয়েছে।  স্থানকে বিভিন্ন দার্শনিক বিভিন্নভাবে ব্যাখ্যা করেছেন। নিউটন, ইমানুয়েল কান্ট, কার্ল ফ্রিড‌রিশ গাউস, আইনস্টাইনসহ বহু দার্শনিক ও বিজ্ঞানী একে ব্যাখ্যা করার চেষ্টা করেছেন। ধ্রপদী বলবিদ্যায় স্থানকে একটি মৌলিক রাশি হিসেবে বিবেচনা করা হয়। অর্থাৎ একে অন্য কোনো রাশির মাধ্যমে প্রকাশ করা যায় না।  এছাড়া কোয়ান্টাম বলবিদ্যায় আইনস্টাইনের আপেক্ষিকতার সাহায্যে এর ব্যাখ্যা দেয়া হয়েছে।   তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:মূল বিষয়ের নিবন্ধ বিষয়শ্রেণী:স্থান (ভৌত ধারণা) বিষয়শ্রেণী:জ্যামিতি বিষয়শ্রেণী:প্রকৃতি বিষয়শ্রেণী:স্থানকাল বিষয়শ্রেণী:টপোগণিত বিষয়শ্রেণী:অধিবিদ্যার ধারণা
সেনেগালে, মহাযান বৌদ্ধধর্মকে ভিয়েতনামী সম্প্রদায়ের একটি অতি ক্ষুদ্র অংশ অনুসরণ করে, Tết của người Việt ở Sénégal  তবে এটি অনানুষ্ঠানিক বৌদ্ধ ধর্ম কারণ তারা শুধুমাত্র একটি ছোট বেদিতে ধূপ জ্বালিয়ে তাদের পূর্বপুরুষদের পূজা করে এবং সমস্ত প্রার্থনার শেষে হল: "নম mô A Di Đà Phật" (অর্থ: " বুদ্ধ অমিতাভের মহিমা" ) ভিয়েতনামী বিশ্বাসের ঐতিহ্যগত হিসাবে Vietnamese Continue Traditions in Senegal যেটি বোধিসত্ত্ব যেমন Địa Tạng Vương Bồ tát এবং Quan Thế Âm Bồ tát মৃত মানুষের আত্মাকে আশীর্বাদ করবে এবং শেখাবে কীভাবে পরবর্তী অবতারে একটি ভাল জীবন গ্রহণ করুন বা চিরকালের জন্য নির্বাণে যান।   সেনেগালে মোট বৌদ্ধ সংখ্যা প্রায় ১% এবং সেখানকার সকল বৌদ্ধের ৯৯% ভিয়েতনামী বংশোদ্ভূত।  সেনেগালে ভিয়েতনামের মানুষই হয়তো একমাত্র পূর্ব এশিয়ার সম্প্রদায়। সেনেগালের মোট জনসংখ্যার প্রায় ১% ইউরোপীয় এবং লেবানিজ সম্প্রদায়ের সাথে।  তথ্যসূত্র   বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:সেনেগাল বিষয়শ্রেণী:বৌদ্ধধর্ম বিষয়শ্রেণী:আফ্রিকায় বৌদ্ধধর্ম
সুভাষ চন্দ্র শীল একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) হিসাববিজ্ঞান ও তথ্য ব্যবস্থা বিভাগের অবসরপ্রাপ্ত অধ্যাপক এবং ঢাকায় অবস্থিত বেসরকারি বিশ্ববিদ্যালয়, রয়্যাল ইউনিভার্সিটি অব ঢাকার সাবেক উপাচার্য।  কর্মজীবন সুভাষ চন্দ্র শীল রাজশাহী বিশ্ববিদ্যালয়ের হিসাববিজ্ঞান ও তথ্য ব্যবস্থা বিভাগের অধ্যাপক ছিলেন। ২০২০ সালে তিনি অবসর গ্রহণ করেন। কর্মজীবনে অধ্যাপনার পাশাপাশি তিনি বিভাগীয় সভাপতি, শের-ই-বাংলা হলের প্রাধ্যক্ষ, রাজশাহী বিশ্ববিদ্যালয় কেন্দ্রীয় গ্রন্থাগারের প্রশাসকসহ বিভিন্ন দায়িত্ব পালন করেছেন।  সুভাষ চন্দ্র শীল ২০২১ থেকে ২০২৩ সাল পর্যন্ত ঢাকায় অবস্থিত বেসরকারি বিশ্ববিদ্যালয়, রয়্যাল ইউনিভার্সিটি অব ঢাকার উপাচার্য হিসেবে দায়িত্ব পালন করেন।  আরও দেখুন  রাজশাহী বিশ্ববিদ্যালয়  রয়্যাল ইউনিভার্সিটি অব ঢাকা  তথ্যসূত্র  বহিঃসংযোগ  রয়্যাল ইউনিভার্সিটি অব ঢাকার ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:রয়্যাল ইউনিভার্সিটি অব ঢাকার উপাচার্য
আবুল হাশেম (জন্ম: ৩১ জানুয়ারি ১৯৫০) একজন বাংলাদেশী হিসাববিদ ও শিক্ষাবিদ। তিনি ঢাকা বিশ্ববিদ্যালয়ের অ্যাকাউন্টিং অ্যান্ড ইনফরমেশন সিস্টেমস বিভাগের অবসরপ্রাপ্ত অধ্যাপক। তিনি ঢাকা স্টক এক্সচেঞ্জের প্রাক্তন চেয়ারম্যান, ইন্টারন্যাশনাল ইউনিভার্সিটি অব স্কলার্সের সাবেক উপাচার্য এবং বেসিক ব্যাংক লিমিটেডের সাবেক চেয়ারম্যান। বর্তমানে তিনি আনোয়ার খান মডার্ন ইউনিভার্সিটির উপাচার্য হিসেবে দায়িত্ব পালন করছেন।   প্রাথমিক জীবন ও শিক্ষা  হাশেম ১৯৫০ সালের ৩১ জানুয়ারি ফেনী জেলায় জন্মগ্রহণ করেন। তিনি চট্টগ্রাম বিশ্ববিদ্যালয়ের হিসাববিজ্ঞান বিভাগ থেকে ১৯৭১ সালে এমকম ডিগ্রি লাভ করেন। তিনি সাবেক সোভিয়েত রাশিয়ার মস্কো ইনস্টিটিউট অব ন্যাশনাল ইকোনমি থেকে ১৯৮১ সালে একই বিষয়ে পিএইচডি ডিগ্রি অর্জন করেন। ১৯৯৮ থেকে ১৯৯৯ সাল পর্যন্ত তিনি যুক্তরাষ্ট্রের বোস্টনে অবস্থিত সাফোক বিশ্ববিদ্যালয়ে সিনিয়র ফুলব্রাইট স্কলার হিসেবে বাংলাদেশে প্রত্যক্ষ বৈদেশিক বিনিয়োগ (এফডিআই) নিয়ে গবেষণাকর্ম সম্পাদন করেন।   কর্মজীবন  আবুল হাশেম ১৯৭৪ সালে ঢাকা বিশ্ববিদ্যালয়ের হিসাববিজ্ঞান বিভাগে প্রভাষক হিসেবে যোগ দেন এবং ১৯৯২ সালে বিশ্ববিদ্যালয়টির অধ্যাপক হন। দীর্ঘ কর্মজীবনে তিনি ঢাকা বিশ্ববিদ্যালয়ের কোষাধ্যক্ষ, সিনেট সদস্য, বাণিজ্য অনুষদের ডিন, ব্যুরো অব বিজনেস রিসার্চের চেয়ারম্যান, হাজী মোহাম্মদ মহসিন হলের প্রাধ্যক্ষ, অ্যাকাউন্টিং অ্যান্ড ইনফরমেশন সিস্টেমস বিভাগের সভাপতি, বিভিন্ন বিশ্ববিদ্যালয়ের সিনেট ও সিন্ডিকেট সদস্য, বাংলাদেশ শিল্প ব্যাংকের পরিচালক, বাংলাদেশ বিশ্ববিদ্যালয় মঞ্জুরী কমিশনের পূর্ণকালীন সদস্য, ঢাকা স্টক এক্সচেঞ্জের (ডিএসই) পরিচালক ও চেয়ারম্যান, বেসিক ব্যাংক লিমিটেডের চেয়ারম্যানসহ বিভিন্ন গুরুত্বপূর্ণ দায়িত্ব পালন করেন।  আবুল হাশেম ২০১৭ থেকে ২০১৮ পর্যন্ত দি ইন্টারন্যাশনাল ইউনিভার্সিটি অব স্কলার্সের (আইইউএস) উপাচার্য ছিলেন। তিনি ২০১৯ থেকে ২০২৩ সাল পর্যন্ত প্রথম মেয়াদে আনোয়ার খান মডার্ন ইউনিভার্সিটির উপাচার্য হিসেবে দায়িত্ব পালন করেন। ২০২৩ সালে তিনি দ্বিতীয় মেয়াদে ওই বিশ্ববিদ্যালয়ের উপাচার্য নিযুক্ত হন।   প্রকাশনা  দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে। এছাড়াও তিনি দেশ-বিদেশে বহু সম্মেলনে প্রবন্ধ উপস্থাপনা করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫০-এ জন্ম বিষয়শ্রেণী:বাংলাদেশী ব্যাংকার বিষয়শ্রেণী:ফেনী জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:আনোয়ার খান মডার্ন ইউনিভার্সিটির উপাচার্য বিষয়শ্রেণী:দি ইন্টারন্যাশনাল ইউনিভার্সিটি অব স্কলার্সের উপাচার্য
রুলিখয়ের  (বৈজ্ঞানিক নাম: Remelana jangala (Horsfield)) এক প্রজাতির ছোট আকারের প্রজাপতি যার শরীর ও ডানা গাঢ় চকোলেট রঙের এবং এদের উপরের ডানা ধাতব উজ্জ্বল নীলচে রঙ দেখা যায়। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য।   আকার   রুলিখয়ের এর প্রসারিত অবস্থায় ডানার আকার ৩২-৪২ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত রুলিখয়ের এর উপপ্রজাতি হল-  Remelana jangala ravata Moore, 1865 – Northern Chocolate Royal  Remelana jangala andamanica Wood-Mason & de Nicéville, 1881 – Powdery Chocolate Royal   আচরণ  এই প্রজাপতির ছোট উড়ান দেখা যায়। পুরুষ রুলিখয়েরা ভিজে মাটিতে বসে জলপান করে। এদের ফুলের উপর বসে মধু পান করতে কদাচিৎ দেখা যায়। তবে এরা পাখীর বিষ্ঠার উপর বসে খনিজ লবণ পান করে। সাধারণত এরা উপরের ডানা দুটি উন্মুক্ত করে রৌদ্র পোহায়।    চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:আসামে প্রাপ্ত লাইসিনিডি গোত্রের প্রজাপতি বিষয়শ্রেণী:পাকিস্তানের প্রাণিকুল বিষয়শ্রেণী:সিঙ্গাপুরের প্রজাপতি বিষয়শ্রেণী:১৮২৯-এ বর্ণিত প্রজাপতি
সুনীল সিং হলেন একজন ভারতীয় রাজনীতিবিদ এবং পশ্চিমবঙ্গের নোয়াপাড়া থেকে পশ্চিমবঙ্গ বিধানসভার সদস্য, একটি আসন যেটি তিনি ফেব্রুয়ারী ২০১৮ সালে সর্বভারতীয় তৃণমূল কংগ্রেস প্রার্থী হিসাবে জিতেছিলেন। তিনি সেপ্টেম্বর ২০১৯ পর্যন্ত গারুলিয়া পৌরসভার চেয়ারম্যান ছিলেন। তিনি ২০১৯ সালের জুন মাসে ভারতীয় জনতা পার্টিতে যোগদান করেন। সিং ১২ ফেব্রুয়ারি ২০২২-এ পৌরসভার কাউন্সিলর প্রার্থীতা থেকে প্রত্যাহার করে বিজেপি ত্যাগ করেন, তারপরে তিনি ১৩ ফেব্রুয়ারি ২০২২-এ অল ইন্ডিয়া তৃণমূল কংগ্রেসে পুনরায় যোগদান করেন।   রাজনৈতিক পেশা  তিনি নোয়াপাড়া বিধানসভা কেন্দ্রের প্রতিনিধিত্ব করেন যেটি তিনি ২০১৮ সালে অল ইন্ডিয়া তৃণমূল কংগ্রেস (টিএমসি) প্রার্থী হিসাবে জিতেছিলেন। তিনি ২০০৮ থেকে ২০১৯ সাল পর্যন্ত তৃণমূল কংগ্রেসের সদস্য ছিলেন। এর আগে তিনি ১৯৯৫ থেকে ২০০৮ পর্যন্ত ভারতীয় জাতীয় কংগ্রেসে ছিলেন। সিং ১৭ জুন ২০১৯-এ ভারতীয় জনতা পার্টিতে যোগ দেন।  ৩০ সেপ্টেম্বর ২০১৯-এ সিং গারুলিয়া পৌরসভার চেয়ারম্যানের পদ থেকে পদত্যাগ করেন।  ১৩ ফেব্রুয়ারী ২০২২-এ, সিং ২০২২ সালের পশ্চিমবঙ্গ পৌর নির্বাচনে বিজেপির প্রার্থিতা প্রত্যাহার করার পর পুনরায় তৃণমূল কংগ্রেসে যোগদান করেন।   উল্লেখযোগ্য কাজ  সিং শ্যামনগর থেকে হাওড়া হয়ে শিয়ালদহ পর্যন্ত একটি নতুন বাস রুট শুরু করেছেন। তার পিতার মৃত্যুবার্ষিকীতে, তিনি নোয়াপাড়ার অন্তর্গত গারুলিয়ায় দরিদ্র শিশুদের বৃত্তি প্রদান, কম্বল বিতরণ এবং রক্তদান শিবিরের আয়োজন করে সামাজিক কর্মসূচি পালন করেন।  ২৭ জানুয়ারী ২০১৯-এ সিং বিভিন্ন পটভূমির ১৫ জন দম্পতি সহ দরিদ্রদের জন্য একটি গণবিবাহ অনুষ্ঠানের আয়োজন করেছিলেন।   বহিঃসংযোগ    পশ্চিমবঙ্গ বিধানসভা  ব্যারাকপুর স্থানীয় সরকার সংস্থা    তথ্যসূত্র   বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গের মেয়র বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬০-এর দশকে জন্ম বিষয়শ্রেণী:২১শ শতাব্দীর ভারতের মেয়র
ডাঃ বনবিহারী মুখোপাধ্যায় (১৮৮৫ - ৫ জুলাই ১৯৬৫) এক দরদি চিকিৎসক ও ব্যঙ্গ-সাহিত্যস্রষ্টা ও ব্যঙ্গচিত্রাঙ্কনশিল্পী।সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬ পৃষ্ঠা ৪৫০,   সংক্ষিপ্ত জীবনী  বনবিহারী মুখোপাধ্যায়ের জন্ম ১৮৮৫ খ্রিস্টাব্দে বর্তমানে পশ্চিমবঙ্গের হুগলি জেলার গরলগাছা গ্রামে। পিতা বিপিন বিহারী মুখোপাধ্যায়। মায়ের নাম অপর্ণা। পরে অবশ্য মুখোপাধ্যায় পরিবার কলকাতার বেহালায় বসবাস করতে থাকেন। প্রখ্যাত চিত্রশিল্পী বিনোদ বিহারী মুখোপাধ্যায় ছিল তার সর্বকনিষ্ঠ ভ্রাতা। মুখোপাধ্যায় পরিবারের সদস্যরা ছিলেন বিদ্যোন্মুখ, প্রগতিশীল ও সংস্কৃতিবান। মেডিক্যাল কলেজে অধ্যাপনা কালে  বাংলাসাহিত্যের প্রখ্যাত সাহিত্যিক বলাইচাঁদ মুখোপাধ্যায় তথা বনফুল ছিলেন তার ছাত্র। চিকিৎসকের  পেশায় বনবিহারীর  অসামান্য জনপ্রিয়তা ছিল। অকৃতদার তিনি সাধারণ মানুষের সেবায় সতত নিয়োজিত ছিলেন। অসহায়রা তার যথেষ্ট সহায়তা পেতেন। নিজে সাহিত্য অনুরাগী হিসাবে প্রেরণাও দিতেন ছাত্রদের। বনফুল পরবর্তীকালে মাস্টারমশাইয়ের জীবনী ভিত্তি করে "অগ্নীশ্বর" উপন্যাস  রচনা করেছেন। যেটি তারই ভাই অরবিন্দ মুখোপাধ্যায়ের পরিচালনায় চলচ্চিত্রে রূপায়িত হয়। হেমন্ত মুখোপাধ্যায়ের সুর-সংযোজনায় উত্তমকুমার অভিনীত ছায়াছবিটি যথেষ্ট জনপ্রিয় হয়েছিল সেসময় ।  সাহিত্যকর্ম  ডাক্তারি পেশায় আসার আগে  বনবিহারীর কাছে সংস্কৃত অত্যন্ত প্রিয় বিষয় ছিল এবং সংস্কৃত কবিতা রচনায় পারদর্শী ছিলেন। সংস্কৃত কলেজ থেকে "কাব্যতীর্থ" উপাধি পান। সংস্কৃত ভাষার পাশাপাশি দর্শনশাস্ত্রে সুপরিচিত তিনি ফরাসি সাহিত্যেও অধিকার অর্জন করেছিলেন। এছাড়া নক্ষত্রবিজ্ঞান, পক্ষীতত্ত্ব বিষয়ে তার জ্ঞান ছিল। 'বঙ্গবাণী', 'শনিবারের চিঠি' প্রভৃতিতে নিয়মিত লিখতেন। ' 'বেপরোয়া' নামে তার একটা দল ছিল। দলের অন্যতম সভ্য বিষ্ণুচরণ ভট্টাচার্যের সম্পাদনায় ১৯২৩ খ্রিস্টাব্দে "বেপরোয়া" নামে যে পত্রিকা প্রকাশিত হয় তার বেশির ভাগ  লেখাই তিনি লিখতেন। তার গল্প উপন্যাস নাটকের যে ভাবসংঘাত, তা বেশিরভাগই শ্লেষ ও ব্যঙ্গ-বিদ্রুপের মধ্যে ফুটে উঠলেও তাতে ব্যক্তিগত আক্রমণ ছিল না। সমকালীন সমাজের মধ্য যে অন্ধতার তথা রক্ষণশীলতা ছিল কেবল তার বিরুদ্ধে পুঙ্খানুপুঙ্খ সমালোচনা থাকতো। বনবিহারী যেমন ভাল লিখতে পারতেন, তেমন আঁকতেও পারতেন। নিজের রচনা তিনি হাসির ছবি দিয়ে নিজেই সাজাতেন। সেসময় বাংলাদেশে শক্তিশালী কার্টুনিস্ট হিসাবে গগনেন্দ্রনাথ ঠাকুরের সাথে নিজেকে পরিচিত করাতে পেরেছিলেন।  বঙ্কিমচন্দ্র চট্টোপাধ্যায়ের  দেবী চৌধুরীরাণী অবলম্বনে 'ঢেলে সাজা' নাম দিয়ে কার্টুনের সহযোগিতায় তার প্যারডি তৎকালে বিশেষ উপভোগ্য হয়েছিল। তার ব্যঙ্গ কবিতা ও কার্টুন 'ভারতবর্ষ' পত্রিকায় ধারাবাহিকভাবে  প্রকাশিত হত। তার রচিত উপন্যাস ও গ্রন্থ গুলি হল-   উপন্যাস-  'দশচক্র'  'যোগভ্রষ্ট'  অন্য গ্রন্থ-  'সিরাজের পেয়ালা'  'নরকের কীট'  বনবিহারী তার বিধবা ভগিনী 'শৈল'র পুনর্বিবাহ দিয়েছিলেন সামাজিক বাধানিষেধ উপেক্ষা করে। ওই বিবাহে তিনিই পৌরহিত্য করেন এবং সেখানে বিচারপতি আশুতোষ মুখোপাধ্যায় উপস্থিত ছিলেন। সৈয়দ মুজতবা আলী বনবিহারীকে বলতেন - "ইণ্ডিয়ান ভলতেয়ার"। সরকারি চাকরি থেকে অবসরের পর তিনি ভাগলপুরে বসবাস করতে থাকেন এবং পরামর্শ চিকিৎসকরূপে ডাক্তারি করতেন।  মৃত্যু  দরদি চিকিৎসক বনবিহারী ৮০ বৎসর বয়সে ১৯৬৫ খ্রিস্টাব্দের ৫ই জুলাই প্রয়াত হন।   তথ্যসূত্র   বিষয়শ্রেণী:১৮৮৫-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:বাঙালি লেখক বিষয়শ্রেণী:বাঙালি চিকিৎসক বিষয়শ্রেণী:ভারতীয় লেখক বিষয়শ্রেণী:ভারতীয় চিকিৎসক
কৃষ্ণপুর ইউনিয়ন বাংলাদেশের ময়মনসিংহ বিভাগের নেত্রকোণা জেলার খালিয়াজুড়ি উপজেলার অন্তর্গত একটি।   অবস্থান ও সীমানা  পূর্ব ও পশ্চিম এবং দক্ষিণে দিকে সুনামগঞ্জ জেলার শাল্লা থানা, উপরে খালিয়াজুরি হুরী থানার অন্তর্গত কৃষ্ণপুর ইউনিয়নের ভৌগোলিক অবস্থান।   ইতিহাস  ইতিহাসে জানা যায় পুর্ব ভারতের একজন রাজা কৃষ্ণ আচার্য কুমার নিজের রাজ্য ছেড়ে এখানে এসে রাজত্য করতেন এবং সেই কারণে জায়গা টির নাম কৃষ্ণপুর   প্রশাসনিক এলাকা  ১. দিয়ারা কান্দা  ২. চাঁন্দপুর হাট  ৩. কে কল্যানপুর  ৪. আর্খা নগর  ৫. কৃষ্ণপুর  ৬. দাস বাজার   আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   শতবর্ষী বটগাছ, বেরি দৌলতপুর  ১.শতবর্ষী বটগাছ, বেরি দৌলতপুর,  ২. গাউসুল আজম মাইজভান্ডারী দায়রা শরীফ  ৩. দিয়ারা কান্দা জামে মসজিদ  ৪. আর্খা পুর মন্দির   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১মোঃ নুরুল হক  ১৯৮৮-১৯৯০০২মোঃ মুজিব মিয়া ১৯৯০- ১৯৯৩০৩মোঃ মোফিজুর রহমান ১৯৯৩-১৯৯৯০৪মোঃ ফজলুর রহমান ১৯৯৯- বর্তমান০৫০৬০৭   আরও দেখুন    ময়মনসিংহ বিভাগ  নেত্রকোণা জেলা   তথ্যসূত্র   বিষয়শ্রেণী:খালিয়াজুড়ি উপজেলার ইউনিয়ন
নরেন্দ্র চন্দ্র দেববর্মা (২৮ আগস্ট ১৯৪২ - ১ জানুয়ারি ২০২৩) ছিলেন ত্রিপুরার আদিবাসী ফ্রন্টের সভাপতি এবং আগরতলার অল ইন্ডিয়া রেডিওর প্রাক্তন পরিচালক। তিনি ত্রিপুরী সম্প্রদায়ের মানুষ ছিলেন।  তিনি ২০১৮ সালের ত্রিপুরা বিধানসভা নির্বাচনে বিজেপির সাথে তার দলকে জোটবদ্ধ করেছিলেন এবং ৯টির মধ্যে ৮টি আসন জিতেছিলেন যা মোট ভোটের ৭.৫% হয়েছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ত্রিপুরার রাজনীতিবিদ বিষয়শ্রেণী:ভারতে রাজনৈতিক দলের নেতা বিষয়শ্রেণী:ত্রিপুরা বিধানসভার সদস্য ২০১৮-২০২৩ বিষয়শ্রেণী:ত্রিপুরার রাজ্য মন্ত্রিপরিষদের মন্ত্রী বিষয়শ্রেণী:ইন্ডিজেনাস পিপলস ফ্রন্ট অফ ত্রিপুরার রাজনীতিবিদ বিষয়শ্রেণী:১৯৪২-এ জন্ম বিষয়শ্রেণী:২০২৩-এ মৃত্যু
থাম্ব|260x260পিক্সেল|স্টকহোমে সুইডিশ একাডেমি অব সায়েন্সে এক সংবাদ সম্মেলনে নোবেল পুরস্কার বিজয়ী পল ক্রুগম্যান, রজার সিয়েন, মার্টিন চালফি, ওসামু শিমোমুরা, মাকোটো কোবায়াশি এবং তোশিহিদ মাসুকওয়া, ২০০৮ ওসামু শিমোমুরা একজন জাপানি জৈব রসায়নবিজ্ঞানী এবং মেরিন জীববিজ্ঞানী। তিনি মেরিন বায়োলজিক্যাল ল্যাবরেটরী এবং বোস্টন ইউনিভার্সিটি স্কুল অব মেডিসিন এর ইমেরিটাস অধ্যাপক। তিনি ২০০৮ সালে মার্টিন চেলফি এবং রজার ওয়াই. তিসিয়েন এর সাথে রসায়নে নোবেল পুরস্কার লাভ করেন।   জীবনী  শিমোমুরা ১৯২৮ সালের ২৭ অগাস্ট জন্মগ্রহণ করেন। তিনি নাগাসাকি বিশ্ববিদ্যালয় থেকে ১৯৫১ সালে ব্যাচেলর অব সায়েন্স ডিগ্রি অর্জন করেন। তিনি নাগোয়া বিশ্ববিদ্যালয় থেকে ১৯৫৮ সালে মাস্টার্স এবং ১৯৬০ সালে পিএইচডি ডিগ্রি অর্জন করেন।http://www.nndb.com/people/626/000173107/   তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:নোবেল বিজয়ী রসায়নবিদ বিষয়শ্রেণী:জাপানি নোবেল বিজয়ী বিষয়শ্রেণী:২০১৮-এ মৃত্যু বিষয়শ্রেণী:জাপানি রসায়নবিদ বিষয়শ্রেণী:জৈব রসায়নবিদ বিষয়শ্রেণী:হিবাকুশা
বিলাস দেবী কেবত বিমানবন্দর নামে পরিচিত বিলাসপুর বিমানবন্দর  ভারতের ছত্তিসগড় রাজ্যের বিলাপুরের দশ কিলোমিটার (৬.২ মাইল) দক্ষিণে চক্রভট্টে অবস্থিত। এটি ভারতীয় বিমানবন্দর কর্তৃপক্ষের মালিকানাধীন। বায়ুদূত ১৯৮০-এর দশকে বিমানবন্দরটি থেকে  ভোপাল ও দিল্লিতে উড়ান পরিষেবা সরবরাহ করত। বিমানবন্দর থেকে ২০২১ সালে পুনরায় বাণিজ্যিক নির্ধারিত উড়ান চালু হয়।   ইতিহাস  বিলাসপুর বিমানবন্দরটি ২০২১ সালের ২৭ জানুয়ারি বাণিজ্যিক উড়ান পরিচালনা (৩সি ভিএফআর বিভাগে ৭২ আসনের বিমান)  করার জন্য ডিরেক্টর জেনারেল অব সিভিল এভিয়েশন (ভারত) এর বাণিজ্যিক অনুমোদন (লাইসেন্স) লাভ করে।  কেন্দ্রীয় নাগরিক বিমান পরিবহন মন্ত্রী, হরদীপ সিংহ পুরী ২০২১ সালের ২ ফেব্রুয়ারি ঘোষণা করেন যে বিলাসপুর বিমানবন্দর থেকে প্রয়াগরাজ, দিল্লি, ভোপাল, জব্বলপুরে বাণিজ্যিক উড়ান পরিষেবা ২০২১ সালের ১ মার্চ থেকে চালু হবে।  পরিকাঠামো   বিমানক্ষেত্রটির উচ্চতা সমুদ্রপৃষ্ঠ থেকে ২৭৬ মিটার।  ১৭/৩৫ রানওয়েটি উভয় প্রান্তে বাঁক প্যাড সহ ১,৫৩৫ মিটার দীর্ঘ এবং ৩০ মিটার প্রশস্ত। রানওয়েটি একটি ৬৩০ মিটার দীর্ঘ ট্যাক্সিওয়ের দ্বারা একটি ছোট হেলিপ্যাড সহ অ্যাপ্রোনের সাথে সংযুক্ত রয়েছে।  বিমানসংস্থা ও গন্তব্য    অনির্দিষ্ট কালের জন্য ধর্মঘট   রাঘবেন্দ্র রাও ভবন নামে পরিচিত সিটি টাউনহলে বিলাসপুরে বিমান সংযোগের দাবিতে কেন্দ্রীয় ও রাজ্য সরকারের বিরুদ্ধে প্রতিবাদ করার জন্য ২০১৯ সালের ২৬ শে অক্টোবর স্থানীয় কয়েকজন অনির্দিষ্টকালের ধর্মঘট শুরু করে। তাদের দাবীসমূহ: বিলাসপুরে একটি পূর্ণাঙ্গ ৪সি বিমানবন্দর গঠন করা উচিত; দিল্লি, মুম্বই, বেঙ্গালুরুের মতো মেট্রো শহরসমূহের সাথে উড়ান সংযোগ; বিলাসপুর বিমানবন্দরে বড় আকারের বিমানের অবতরণ ও উড্ডয়নের জন্য বিমানবন্দরের রানওয়ে সম্প্রসারণ করা।  বিলাসপুর বিমানবন্দরটি ৩সি কার্যক্রমের জন্য চালু করা হয় এবং জব্বলপুর ও এলাহাবাদ হয়ে দিল্লি যাওয়ার জন্য ২০২১ সালের মার্চ মাসে সাপ্তাহিক ৪X উড়ান পরিষেবা শুরু হয়। বিলাসপুর জেলার স্থানীয় বাসিন্দারা বিমানবন্দরকে ৩সি থেকে ৪সি বিভাগে উন্নীত করার জন্য ধর্মঘট অব্যাহত রেখেছেন।  তথ্যসূত্র  বহিঃসংযোগ  বিষয়শ্রেণী:ছত্তিসগড়ের বিমানবন্দর বিষয়শ্রেণী:১৯৪২-এ ভারতে প্রতিষ্ঠিত বিষয়শ্রেণী:বিলাসপুর, ছত্তিশগড়